Spiral OG Backpack hummingbird black | Travelbags.nl
Spiral OG Backpack hummingbird black
https://www.travelbags.nl/spiral-og-backpack-hummingbird-black.html 1256 Spiral OG Backpack hummingbird black //travelbags.xcdn.nl/RM340,340,255,255,255,255,0//1256_1.jpg 28.90 EUR Vandaag voor 23:59 besteld, maandag in huis
Geselecteerde kleur: hummingbird black
Productspecificaties van Spiral OG Backpack hummingbird black Color Oracle - Astrodienst Guest user u1353426030
26-Sep-2016, 20:31 UT/GMT Stan Lee/Jack Kirby/Neal Adams – Marvels Klassiker: Thor (Comic) - booknerds.de - alle medien. alle genres. keine limits. Versindaba » stof
Posts Tagged ‘stof’
Digstring: Ronelda S. Kamfer. Stof
die aanklag kantoor het geruik na stof
die juffrou wat my gebring het se kar het ook so geruik –
die hoof se kantoor
die maatskaplike werker met die sweterige hande
die verbeteringskool se siekeboeg
alles het na stof geruik
maar die aanklagkantoor se stof was anders
dit het geruik soos stof wat kleintjies gekry het
en almal het gevrek
die polisieman wat net verklarings doen
het nie in my oë gekyk nie.
hy’t gesê dat ek hom enigiets kan vra
toe vra ek hom wat hy van stof dink?
het hy gevra
ja, stof, het ek sy oë gekry
hy kyk my toe stip en sê
dat hy nie regtig aan stof dink nie
ek sê toe dat ek altyd aan stof dink
dat stof oral is dat stof groot geheime ken
dat ek sommige dae stof soek dat ek weet dat stof ruik
dat stof die dood beteken en dat ek wens ek was stof
ek het hom vertel dat stof nie tot stof kan gaan nie
maar mens kan tot stof gaan
het hy vinnig bygevoeg
ja, wys jou net hoe nikswerd mens is
wat nooit eens aan stof dink nie
© Ronelda Kamfer (Uit: Noudat slapende honde, 2008: Kwela Boeke)
Wanneer het jy die gedig geskryf, Ronelda. Hoe het dit ontstaan?
“Stof“‘ is een van die gedigte wat ek as tiener geskryf het, ek was sewentien. Ek het nooit geskryf met die doel vir publikasie nie, maar na Nuwe Stemme 3, het ek terug gegaan na my dagboeke, skoolboeke, note pads, voorgeskrewe handboeke, skoolboeke se agterblaaie, oral gaan soek vir enigiets wat soos ‘n gedig klink. ‘Stof’, was in agter in my Aardrykskunde-boek geskryf. My skool, Eersterivier Sekondêr, is naby ‘n verbeteringskool geleë, ‘n paar van die ‘reformed’ meisies was in my klas. Dis die konneksie en ontstaan.
Kon jy die bepaalde gedig vinnig tot in sy finale vorm afrond, of het dit deur verskeie weergawes na sy finale vorm ontwikkel?
Dit is een van die gedigte wat ek met die eerste keer eenkeer kon skryf.
Hoeveel van die vers is aan jou “gegee” en hoeveel daarvan was die resultaat van wroeg en sweet?
Ek probeer so min as moontlik wroeg en sweet. Ek het die vers redelik maklik geskryf.
Ek was baie jonk en wou net vreeslik besig lyk in my Aardklas.
Het jy die vers gedurende sy vormingsproses aan iemand gewys en of mee bespreek? Is daar iemand (of instansie) wat jy as klankbord gebruik terwyl jy aan ŉ vers werk?
Niemand het regtig geweet ek skryf nie, ek het dit self nie geweet nie. Ek wys nie regtig een vers vir mense nie. My suster Allisen was glad nie lief vir lees nie en om haar te martel moes sy my goed lees. Na Nuwe Stemme 3 het ek en Danie Marais goeie vriende geword en hy het altyd alles eerste gelees, deesdae is dit ‘n kombinasie van vriende en dosente.
2007, in die Nederlandse publikasie Bunker Hill, 8 jaar na ek dit geskryf het.
Kan jy ietsie sê oor die kwessie van “feit” en “fiksie” in die vers?
Daar is altyd ‘n bietjie feit in my fiksie.
Ag, i guess, ek wou die hele onsigbaarheidsgevoel wat tieners ervaar vasvang, so vir my gaan dit daaroor.
Was daar dalk iets (boek/musiek/film/skildery) wat ŉ bepaalde invloed op die tot standkoming van dié betrokke vers gelei het?
Nee, nie vir die vers nie.
Het jy ŉ bepaalde leser, of gehoor, in gedagte wanneer jy aan ŉ vers werk?
Nie terwyl ek skryf nie, ek dink nie ek sou kon skryf as ek aan die leser moes dink nie, baie selfsugtig, dink net aan my self.
Ek weet nie, ek vergelyk nie verse teenmekaar nie, ek kan nog nie, moontlik as ek ouer is sal ek verskille kan sien.
Eish, dis Afrikaans, wat is nou meer tipies as dit?
Kon jy dié vers tot ŉ bevredigende punt afhandel, of het jy dit maar ten einde laas versaak?
Ek dink ek het, ek is nooit heeltemal tevrede met wat ek skryf nie, maar ek probeer.
Ja, baie, en verbaas. Dit is een van die verse in die bundel Noudat Slapende Honde wat ek nog net goeie terugvoer ontvang het.
ŉ Laaste vraag, ter wille van die interessantheid: Kan jy nog die eerste vers wat jy ooit geskryf het, onthou? Indien wel, vertel ons ietsie daarvan?
Ja, dit was vir graad 11 Engels en ons moes ‘n gedig oor LOVE skryf. Ek het ‘n sonnet geskryf, wat my onderwyser, Mr. Wayne Erasmus, hardop vir die klas gelees het. Ek het dit nog steeds maar niemand het nodig om dit te sien nie. Ek was sestien, het gehou van Shakespeare en my gunsteling song was Semisonic se ‘closing time’. Ek vat dit saam graf toe.
Ronelda S. Kamfer is in 1981 in Kaapstad gebore. Sy bring haar grootwordjare in Blackheath en Grabouw deur. Sy matrikuleer in 1999 aan Eersterivier Sekondêre Skool. Sy was al verpleegster, kelner en administratiewe assistent by ‘n bemarkingsmaatskappy. Van haar gedigte verskyn in Nuwe Stemme 3, My ousie is ‘n blom en Bunker Hill. Haar debuutbundel, Noudat slapende honde verskyn in 2008 by Kwela. Die bundel is 2009 bekroon met die Eugène Marais-prys.
Tags: Ronelda Kamfer, stof
Posted in Digstring | Comments Off on Digstring: Ronelda S. Kamfer. Stof